bavarian-nlp/barwiki-20250901 huggingface dataset:
Zamioculcas zamiifolia

 
Zamioculcas zamiifolia, a bekannt unda de saidn hergnumman Trivialnamn Gliggsfeda, Babbadeggl-Palme, „de Zz-Pflanzn“ oda aia irrefiahrend „Zamie“, is de einzige Oart vo de monotypischn Pflanzngattung Zamioculcas, de zua Famui vo de Aronstobgewaxa (Araceae) geheard. Sie is a pflegeleichts Zimmapflanzl.
Beschreibung.
"Zamioculcas zamiifolia" is a ausdauands kraudigs Pflanzl. Aus an horizontal woxndn knoinoardign Rhizom kemmad Driebe aussa, de nua oa oanzigs unpaarig gfiderds Bladdl mid fünf bis achd Fiderpaarn buiden. De Stenglen vo dene Fidabladdln san am Grund stoark vodiggt. Wenn a Bladdl ostirbd, dann wearnd zerst oanzlne Fidapaare braun, und aus dem Stui wird da Soft so weit assazong, dass se 10 bis 15 Zandemeta iba dem Rhizom a Soibruchstai buid, an der des Bladdl dann obricht bzw. se laisd. Da digge Stumpf vom Stenglen bleibd no mehrare Joahr dahoidn.
Vorkemma.
Des urspringliche Vobreidungsgebied reichd von Kenia bis KwaZulu-Natal.
Vawendung ais Ziapflanzl.
"Zamioculcas zamiifolia" is seha pflegeleichd, weis mid weng Laid askimmd, oba a gean in laichde Zimma staid. Entsprechnd ihram Naturstandoad is a lengane Druggazeidn gewehd und muass dahea nua weng gossn wearn.
Des Pflanzl beeindruggd bsondas duarch de diggn, dunglgruiana, glenzadn Bladdln. Duarch ihra kräftigs Gruia is voa allm fia offane, laichde Zimma geeigned. Je laichda da Standord, desto schnaia woxsds und desto laichda wearnd d Bladdl. Wird s schaddig gestuid, woxsds zwa a bissl langsama, dafia endwiggln d Bladdl a saggrisch kräftigs, dungls Gruia.
Glegendle endwiggln se laichde, koimoardige Blai, wais fia Araceae typisch san.
Vomehrn lousd sa se unda andarn iba Steggling vo de Bladdl, wofia ma oanzlne Fiedabladdl (koane ganzn Aslega) direkt in d Eard steggd oda in a Glassl mid Wossa eine stuid. Nach a weng Zeid wernd Knoinna dro, aus denne wiedarum Wiazl woxnd. Wearnd alle Fiedabladdl von oan Bladdlstui wegga do, kann ah dea ogschniddn und af de gleiche Oard zua Vomehrung gnutzt wearn. Des dauerd zwar recht lang (ebba a Joahr), dafia is dea ersde Trieb scho vogleichsweis grouß.
Middlawei gibts a panaschierde Variandn, de "Zamioculcas zamiifolia" 'Variegata'. De saibige woxd oba afgrund iras geringan Andeils an Chlorophyll wenga und vogleichsweis saiddn. Im Vogleich zua normaln Foarm is de saiddnare panaschierte Gliggsfeda wesendle deiara und aiha fia Sammla indaressand.
Taxonomie.
De Earstvoeffndlechung vo dem Pflanzl hod da Conrad Loddiges gmocht und hod den Nomma (Basionym) "Caladium zamiaefolium" eigfiard. De Naikombination zua "Zamioculcas zamiifolia") Engl. is 1905 vo n Heinrich Gustav Adolf Engler voeffndlecht woran. Weidane Synonyme fiar "Zamioculcas zamiifolia"  ) Engl. san: "Zamioculcas loddigesii"  , "Zamioculcas lanceolata"  .
Bitcoin Cash

Bitcoin Cash, owkiazt BCH, is a Oblega von Bitcoin und a digitais Bezoisystem. Es is 2017 entstonden wal Bitcoin nur a klane Onzohl an Transaktionen zualosst und die Zohlungsgebührn erhöht wordn san. Auf da BCH Blockchain san mehr Transaktionen möglich und ma zohlt weniger Gebührn. 
Im Novemba 2018 hot si Bitcoin Cash in Bitcoin Cash und Bitcoin SV auftalt.
Im Novemba 2020 hot si Bitcoin Cash in Bitcoin Cash und Bitcoin ABC (BCHA) auftalt. 
Die Untastütza vo BCH, wie zum Beispü da Roger Ver oda da Kim Dotcom manen holt, ma sollt a Kryptowährung a wirklich für olle Zohlungen verwenden kennen und ned nur zum spekulieren. Wal die BCH Blockchain aus Protest entstonden is san monche BTC Leit ned glücklich, dass es BCH gibt.
Mosambik

Mosambik, amtle port. "República de Moçambique", Chichewa "Mozambiki", Swahili "Msumbiji", Tsonga "Muzambhiki", is a Land in n sidestlinga Afrika, es wou af n Oustn min Indischn Ozean, af n Noadn mid Tansania, af n Noadwestn mid Malawi u Sambia, af n Westn mid Simbabwe un af Sidwestn min Kinereich Eswatini u Sidafrika zamstousst. Da Stoot is trennt vo de Komorn, en franzesischn Departmo Mayotte u Madagaskar durch d Strouss vo Mosambik af n Oustn. D Haptstod u grejssta Metropoln is Maputo, wou vo 1876 bis 1976 offezjell Lourenço Marques ghoissn houd.
Zwischn en ejaschtn u fimftn Jh. n. Kr. han Bantu-Sprochn rednate Gruppn von n Noadwestn i d Region von heiting Mosambik eine. Da Noadn vo Mosambik hod mid de Monsunwindt a gouds Weda fia d Hanḏlsschiffarei af n Indischn Ozean ghobt. Zwischn en 7. u 11. Jh. hom se a Reiha suahelische Schiffereistedt gfurmt, dej wou zoutrong hom za Antwickling vonrana distinktn suahelischn Kultua u Sprouch. I da Zeid von n spaadn Mittlolta han dej Stedt frequentiad woan vo Handla vo Somalja, Etiopja, Egyptn, Arabja, Persjen un Indja.
Mid da Foart von n Vasco da Gama um 1498 kreizn d Portugisn af, dej wou 1505 õgfangt hom Sidlinga zen etablian un es Land nou en nou schej stad zen kolonjalesian. Nou mejra wej vejara Jh. vo portagisescha Herrschaft hod Mosambik 1975 d Unohangekait daglengt un is kurz draf d Vulksrepablik Mosambik woan. Nea zwoa Jouana af d Unohangekait is Land in an longwiratn Burgakrejḡ vo 1977 bis 1992 einetschindat oda -grutschd. 1994 hod s z Mosambik d ejaschtn mejraporteiatn Wohln gem un es Land is dasida a recht rouaringa u stabila presidentnata Repablik woan, aa wenn s hinawida nu klejnnana Afstend git.
Mosambik is gsengt mid reichn un asdeantn natialing Ressuassn. D Wiatschaft von n Land basiad weitlafte af Ackakultua; produziad wean owa aa mejra u mejra Speisn, Kemizeig, Aluminium un Erdial. Aa da Turismussektoa is am wachsn. Sidafrika is da am mejran wichtinga Gscheftsportna vo Mosambik u dej virdascht Quelln vo fremdstootlinga Direktinwestiziona, dawal Belgja, Brasilja, Portugal u Spanja aa gwichtinga Gscheftsfreint han. Sida 2001 is es jahrata mittana Wachstum von n BIP vo Mosambik mid oins vo de am grejssannan af da Welt. Dennad is s Land oins vo de ermann un am weitann untnan, mid an zwutschgad gringan Weat in n pro-kopfatn BIP, in n HDI, a groussa Ungleichhat un a nidana Lemsdawoatung.
A Amtssproch is z Mosambik nea s Portegisisch, es wou vo ebba da halm Bvelkaring wej a Zwoatsprouch gredd wiad. Durtata 'leitischa' Sprochn han es Makhuwa, es Sena un es Swahili. Mid a Bvelkaring vo umma 29 milliona Leitn hod s Land haptsechle Velkln, wou za d Bantu grechnet wean. Zohlnmaasse is s Kristntum d gressta Relleḡion z Mosambik; midrana signifikantn muslimischn Mindahat un a poa kleannan tradizionelln Gruppn. Mosambik houd an Zouschaua-Status i da Francophonie un is a Midglid vo de Vaointn Naziona, da Afrikanischn Union, en Commonwealth of Nations, da Organisazion fia Islamischa Zammorwad, da Gmoischaft vo portagisisch-sprochatnan Lendan, da Bawegung vo d Blockfrein Stootn u da Antwicklingsgmoischaft von n sidlinga Afrika.
Vérignon

Vérignon (Ókzitanisch: "Verinhon", provenzalisch: "Verignoun") is a fránzésische Gmoand mid Eihwóner (Stánd: ) an Département Var a' da Región Provence-Alpes-Côte d’Azur. Vérignon kerd zan Kantón Flayosc im Arrondissement Brignoles und is a bor Kilómeter vam Lac de Sainte-Croix weg.
Geógrafie.
Vérignon liagt auf 850 m Heechen, am Fuess voh da Hóuéwane "Plan de Canjuers" in am Oacherwoid, der wos ois oaner voh d' scheensten voh da Provence git. Sei'm Jor 1970 han 1500 ha vom Gmoandgebit ois Trubbeniwungsbloz sichergstejd.
Gschicht.
Ba d'Rémer hod a gróusse Stross, dé Fréjus und Riez vabunna hod, durch Vérignon gfird. Vir antike Meilenstoaner han entdéggt worn. Auf da Éwane han aa zoireiche prehistoarische Vastoanarunger gfunna worn, dé zue'ran gróussen Tei an Schlós voh Vérignon aufbewort wern. D'"Herrn voh Aups" - dé Blacas - hám sé umas Jor 1000 in Vérignon niaderlossen und durten a Burg baud. D'Ruinan a' da Nahernt vom Schlós (aus'm 18. Jorhunderd) han heid noh z'seeng.
Bevejkarung.
Mid Eihwónern is Vérignon d' gloanste sejbsténdige Gmoand an Département Var. Im 19. Jorhunderd hám noh ebbern 120 Leit a' da Gmoah gleebt.
Persénlichkeiden.
Oanige bekánnte Vadreder voh da Familie "Blacas d'Aulps" han in Vérignon auf d'Wejd kemma:
Riez

Riez (ókzitanisch "Riés") is a fránzésische Gmoand mid Eihwóner (Stánd ) im Département Alpes-de-Haute-Provence a' da Región Provence-Alpes-Côte d’Azur; si kerd zum Arrondissement Forcalquier und zum Kantón Riez.
Geógrafie.
Dé Gmoand liigt im Regiónoin Naturbark Verdon, am Plateau voh Valensole, in da Nahernt vom Lac de Ste.-Croix. Da Higé vo Saint-Maxime dominiad drei Teler, aus dénan d' Fliss Colostre (der wos bei Saint-Martin-de-Brômes in'n Verdon einéfliasst) und Auvestre do zámmfliassen. Riez liigt a' da Kreizung voh zwoa historische Strossen, dé d'Oipen (iwer Digne-les-Bains) und's Toi voh da Durance (iwer Valensole) mi'm ówern Var und Aix-en-Provence vabinna.
Gschicht.
Da Nám voh da Stod stámmt voh d"'Reii" (am gallischen Vóik) ob, dé'n Higé Saint-Maxime vur da Áhkumft voh d'Rémer bsétzd koiden hám. D'Rémer hám do a Colonia darichtt, dé "Colonia Julia Augusta Apollinarium Reiorum". Da gallische Nám hod "Alaebaece" koassen. D'Stod is dánn spader oane voh dé 13 Stéd voh da Narbonensis und a wichtigs regiónois Zéntrum worn. Vom 5. Jorhunderd bis 1790 is Riez Bischóffssiz gwéen. Im Jor 439 hod unterm Hilarius voh Arles a Konzil voh da Kirer stoddgfunna. Da Bischoffssiz und dé vakersginstige Log, hám an Ort sei Bedeitung iwer's Middeloiter aussé bewort.
Bevëkarungséntwigglung.
ob 1968 glei Eihwóner mid am Haubtwónsiz
Maritima Stoot

A maritima Stoot, bejmisch gsogt aa banmeeratna Stoot, nou en Deitschn aa Kistnstoot is a Stoot, vo den wou de Grenzn es Gstod von n Meer dafassn, oda aa a Niad-Binnenstoot. Doudabei vastejt ma gweanle es Meer aswej an Toal vo de Weltmeerna; wos dou also niad grod es Kaspische Meer saa wiad. Historisch hengt da Begrif "maritime Nazion" min Konzept von ana Sejmacht zamma un is nou aa fia Repablikn u Stootn gnutzt woan wej z. B. Venedig, Pisa u Genoa.
Vo de Stootn af da Welt han a groussa Iwazohl maritima Stootn, gengweate mejra wej draa Viarl. Da Zougang zen Meer houd a groussa strategischa Relewanz mid Blick af n intanazionoln Hanḏl (Schifftranspoatt), ar is a Zougang zen Roustoffimpoat u trogt niad seltn aa zen Turismussektoa bei. Af d Effezjenz von n Zougang zen Meer hod dennat da Karaktea von n Gstod an groussn Eifluß (wos s stoal oda floch is, wos s natialinga Londestelln oda Häfn houd), es durtata Klima (wos u wej uaft dass s Meer zoufrejst, we goude Fischhgrindt dass s houd) un aa wej goud dass ma zen Meer hikumt von n frein Ozean oda vo de intanazionolnan Wossana.
Klassefezirung.
D maritimm Stootn kinna nou vaschidnane Aspekt weita klassifiziad wean. Sa kinna a zammhengada Gstodnlinja (oda Wossagrenz) hom, wej aa ba vill Inslstootn, oda a durch ondane Stootn untabrochna Gstodnlinja, wej Malaysja u Brunei. Da Zougang zen Meer ko broat saa, oda aa schmol, wej ba Bosnja -Herzegowina, en Irák, Jordanja, da Dem. Rep. Kongo u Slowenja. U des Kriterium loud se quantifizian wej a Vaheltnis vo da Leng vo da Gstodnlinja (oda Wossagrenz) za Leng vo da Landgrenz. Oa Stootn hom aa blouss a Wossagrenz, dej nennt ma mid Asnoum vo Australja allsamt Inslstootn. Weitene Kriterja han dej Leng vo da Gstodnlinja; u zwor relativ, in Vaheltnis za Flechn, un absolut. Relativ, in Vaheltnis za Flechn lang han iwahaps kleannana Archipln, wej midunta de Maledivn u Tokelau. Absolut dej lengastn "Wossagrenzn" hom Stootn mit villglidring Gstodn, Riff u Fjordn, wej d Philipiinn, Indonesja, Kanada, Norweng u Russland. A Stoot kõ an Zougang za oinn Meer oda z mejrane Meerna oda goa Ozzean hom. 
Stootn mid Zougang z mejra wej oinn Ozean.
3 Ozean
In Grund houd aa Frankreich en Zougang za zwej Ozean, selwan ligts ban Atlantik u d iwasejatn Departemona Réunion u Mayotte han in n Indischn Ozean.
Bsundane Fell.
Ba weitn dej am lenganna Gstodn hod Kanada mid umma 200 000 km, balḏ veja mol aso vill wej s Land mid da zwoatlengan Gstodnlinja Indonesja). Dej relativ lenganna Gstodnlinja hod Tokelau mid mejra wej 10 km Gstodn af 1 km2 Land. Dej kirzast Gstodnlinja hod Monako mid 4 km, wos dennad mid Blick af d Flechn recht vill is. Dej mid Blick af d Flechn am kirzanna Gstodnlinja hod dej Dem. Rep. Kongo, mid 37 km, wos 1,6 cm Gstodnlinja af 1 km2 Land is.
Komorn

D Komorn, amtle komor. Udzima wa Komori, franz. l'Union des Comores, arab. al-Ittiḥād al-Qumurī (الاتّحاد القُمُري), han a Inslstoot in n Indischn Ozean, af da neadlinga Seitn vo da Strouss vo Mosambik wisawi en Gstod vo Oustafrika. Es hod meernata Grenzn mid Madagaskar un en franzesischn Departmo Mayotte af n Sidoustn, mid Tansania af n Noadwestn, mid Mosambik af n Westn u de Seyschelln af n Noadoustn. D Hapstod u grejssta Metropoln is Moroni. D Stootsrelleḡjon u Relleḡjon vo da Iwazohl vo d Leitn is da sunnitische Islam. Aswej a Mitglid vo da Arabischn Liga is s es oinzinga Land vo da Arabisch-rednatn Welt, es wou ganz af da sidlinga Hemisfer oda Halbkugl ligt. Es Land is weitas a Mitglid vo da Afrikanischn Union, da Francophonie, da Organisazion fia Islamische Zammorwad u da Commission de l’Océan Indien. Amtsprochn han Komorisch, Franzesisch un Arabisch.
Mid 1,861 km², wenma d umkepfta Insl Maore (Mayotte) assanimt, han dej Komorn nou da Flechn af Plotz veja vo de kloawinzingstn afrikanischn Naziona. Dej Bvelkaring wiad, wenma d Insl Maore (Mayotte) assanimt, fia 2019 af 850 886 Eiwõhna gschetzt. Aswej a Land, es wou se gfurmt houd af dej Kreizweḡ zwischn vill vaschinane Ziwelisaziona, is da Archipl vod Komorn vawißt u bakannt zwengs sana vo villaloa Seitn pregtn Kultua u Gschicht.
Da suwerena Stoot setzt se zam vo drei Haptinsln un a Villzohl vo klejnnane Insln, d wou allsamt zen vulkanischn Archipl vo de Komorischn Insln ghejan. Dej drei Haptinsln, von n Noadwestn nou Sidn un Oustn Ngazidja (Grande Comore), Mwali (Mohéli) u Ndzuani (Anjouan), kennt ma am mejran unta irnan franzesischn Naman. Es Land furdat aa a vejata Haptinsl ganz in Sidwestn Maore (Mayotte), aa wenn d Bvelkaring vo Mayotte 1974 genga d Unohangekait vo Frankreich gstimmt houd. Frankreich houd a Veto genga dej UN-Sichahatsresaluziona eiglegt, dej wou d komorischa Suwerenitejt iwa d Insl dakkadian u banejsn. Weitas is Mayotte 2011 nou an Referendum midrana groussn Iwazohl i da Bvelkaring a Iwasejdepartmõ u Region vo Frankreich woan.
D Komorn han zejascht bsidlt woan vo Bantu, Arabisch un Austronesisch rednate Velkln. Nou han s in n Laf von n 19. Jh. a Toal von n Franzesischn Kolonjalreich woan, vur dass s 1975 d Unohangekait daglengt hom. Dasida hod s mejra wej 20 Putsch oda Putschvasouch gem mid mejrana Stootsscheff, wou s a Kepfall kiaza gmacht hom. Zamm mid da dauahaftn politischn Instabilitejt hod s Land mid dej grejsstn vadejnarischn Untaschidt af da Welt mid an Gini-Koeffizjentn vo mejra wej 60% u ranschiat in n untann Viarl von n HDI. Umma 2008 hod d halma Bvelkaring unta da weltweitnan Armutsgrenz vo 1,25 US-Dolla en Toḡ glebt. Dej gfurdata franzesischa Inslregion vo Maore (Mayotte) is dageng es Flekkal i da Strouss vo Mosambik, wou s am mejran prosperiad u woudlt.
Eswatini

Eswatini, aa Swatini, (si)Swati: "eSwatini"  [ɛswáˈtʼiːni], inoffezjell aa (ka)Ngwane, amtle engl. "Kingdom of Eswatini", (si)Swati: "Umbuso weSwatini", frejas bis 2018 Swasiland mid an "s" ("z") zwengs en (isi)Zulu, is a vo Land umschlossna Stoot in n sidlinga Afrika. Ar grenzt mid Mosambik af n Noadoustn u mid Sidafrika af n Noadn, Westn u Siḏn zamm. Mid ned amol 200 km Noad-Sid- u 130 km Oust-West-Asdeanung is Eswatini oins vo dea kloawinzingann Lenda z Afrika; u zant dan han es Klima u d Topographie, es Weda u d Geḡatn, recht vaschiḏn, u dastreckn se von n köjlln u beagnatn Houchland af s hoissa u trickata Tejffland.
D Bvelkaring vo umma 1,2 milljona Leitn han umma 84 % (ema)Swati, wou d Swati-Sprouch, eihoimisch "siSwati", ren un umma 10 % (isi)Zulu-Sprecha, wos min (si)Swati za d Nguni-Sprouchn ghejad. Es modeana Kinereich vo de (ema)Swati hod da Ngwane III i da Mitt von n 18. Jh. gschaffn. Es Land u de (ema)Swati nenna se nou en Kine Mswati II, da wou in 19. Jh. es Land daweitat u vaoint houd; d heintinga Grenzn han 1881 zmidst in n Dabeitn vo Afrika zong woan. Nou en Zwoitn Burn-Krejḡ is s Kinereich min Nama Swasiland 1903 a britischs Protektorat woan u houd en 6. Settemma 1968 d Unohangekait daglengt. En April 2018 is da Nama amtle umgnennt woan vo "Kingdom of Swaziland" af "Kingdom of Eswatini", ba den wou Eswatini gwissamaassn d Entsprechung vo Swasiland auf (si)Swati is.
Es Land is faktisch a absoluta Monarchi u wiad seit 1986 von n Kine Mswati III reḡiad. Es Untahaus (House of Assembly) u da Senat wean olle fimf Jouana, zletzt 2018, gwelt. D heintinga Vafassing is 2005 õgnumma woan. Wichtinga nazionala Dareigniss oda Festt han da "Umhlanga"-Tanz in n August/Settemma u da "Incwala-"Tanz in n Dezemma/Jenna.
Eswatini is a hintnou hatschats Land, wou klassifiziad wiad wej a Wiatschaft vo gringane Mittl-Eikumma. Fia Eswatini wej a Mitglid vo da Zollunion von n Sidlinga Afrika (SACU) un en Gmoisaman Moakt von n Estlinga u Sidlinga Afrika (COMESA) is da gressta Gscheftsportna Sidafrika. Zwengs da Stabilitet is aa d Währung vo Eswatini, da Lilangeni, õn n sidafrikanischn Rand buntn. D grejsstn iwasejatn Gscheftsportna han dej Vaoinigtn Stootn u d Eiropejsche Union. D mejran Stelln han in n landwiatschaftling un in n produziratn Sektor. Eswatini is a Mitglid vo da Antwicklingsgmoischaft von n Sidlinga Afrika (SADC), da Afrikanischn Union, en Commonwealth of Nations u de Vaointn Naziona.
A von n Gsund steckn vill Leit durtn i koinn gouṯn Fell niad. HIV u, in an gringan Umfang, TB han schwar umatum. Ma schetzt, umma 26% vo de Vulljahratnan han HIV-positiv. 2019 hod Eswatini mid duachschnittle umma 60 Jouana en 12. Plotz vo de gringstn Lemsdawoatunga vo da Welt eignumma. Dej Bvelkaring is aa vo destweng recht jung, mid an Medianolta vo 21,7 Jouana.
Lesotho

Lesotho, amtle engl. "Kingdom of Lesotho", (se)Sotho: "Naha ea Lesotho", is a Enklavnstoot, wou vo Sidafrika umgem is. Es is assahalb vo da Italjenischn Halbinsl es oinziḡa suwerena komplet von an ondan Stoot umgemma Land un alloinds a Enklavnstoot wou koa Zwergalstoot niad is. Lesotho houd iwa 30,000 km² Flechn un a Bvelkaring vo umma 2 milliona Leitn. D Haptstod u grejssta Metropoln is Maseru. Amtssprouchn han (se)Sotho un Englisch.
Zwischn 1856 u 1868 is s Kinereich in an krejḡarischn Konflikt min Oranje-Freistoot gweng. Zwengs an Schutz hod se da Kine Moshoeshoe I nou 1865/6 õ d Britn gwendt, so dass s Land 1867/8 a Toal von britischn Terretorium woan is.
Vo 1884 bis 1966 is s Land d Britischa Krounkoloni Basutoland gweng, u mid da Unohangekait von n Vaoinigtn Kinereich en 4. Ottowa 1966 wida umgnennt woan. Lesotho is a Mitglid vo de Vaointn Naziona, en Commonwealth of Nations, da Afrikanischn Union u da Antwicklingsgmoischaft von Sidlinga Afrika (SADC).
Botswana

Botswana, amtle engl. "Republic of Botswana", (se)Tswana: "Lefatshe la Botswana"; Kalanga: "Hango yeBotswana", is a vo Land umschlossna Stoot in n sidlinga Afrika. Botswana is topografisch, mid fast 70 Prozent vo da Flechn i da Kalahari-Wejstn, recht eemm. Es grenzt in n Siḏn u Sidoustn mid Sidafrika, in n Westn u Noadn mid Namibia un in n Noadoustn mid Simbabwe zamm. Dej Grenz mid Sambia in n Noadn ba Kazungula vo hejkstns a poa hundat Meeta is niad goud defeniad u ligt mittn in n Sambesi-Fluß.
Wej a mittlgroußs Land mid kamm mejra wej 2,3 milliona Leitn is s oins vo de am wengan bvelkatn Lenda i da Welt. Umma 10 Prozent vo da Bvelkaring lebt i da Haptstod u grejsstn Metropoln Gaborone. Frejas oins vo de ermman Lenda, mid an pro-kopfatn BIP vo umma 70 US-Dollar a Joua i d 1960gana, hod se Botswana dasida gwandlt in a hejchas Mittleikummaland mid oina vo dej am schnellan wachsatn Ekonomin.
Da "Homo sapiens" hod duat schou vo iwa 200 000 Jouana glebt. Dej Tswana, wou vo de Bantu-Sprouchn sprechatn Velkln kumma, han af Sidn is heitinga Botswana owa ejascht umma 600 n. Chr. eigwandat u hom zejascht amol in Enklavn als Bauan u Hiatn glebt. Af zletzt hom nou aa d Britn an Weḡ douhea gfunna u s Land 1885 zou an Protektorat gmacht u Betschuanaland tauft. Wej s wira entkolonesiat woan is, is s Land en 30. Settemma 1966 min heitinga Nama Botswana a unohangeḡa Repablik von n Commonwealth woan. Dasida is s a representativa Repablik mid reglmaassing demokratischnan Woln un da nidastn Korrupzionsratn vo Afrika seit iwa 20 Jouanan.
D Wiatschaft oda Ekonomi wiad domeniad von n Beagbau, da Vejchahaltung u da Turisterei. Botswana houd mid umma 17,767 US-Dollar pro Kopf 2019 oins vo de amhejchanen BIP i Afrika. Es houcha Burttonazionaleikumma git an Land en recht houchn Lemsstandard un oinn vo de bestn HDI-Wert vo Afrika.
Botswana is a Mitglid vo da Afrikanischn Union, da Antwicklingsgmoischaft von n Sidlinga Afrika, en Commonwealth of Nations u de Vaointn Naziona. Es Land hod d HIV-Epidemi hoat troffn un umma 20% Infiziate.
Klousta

Klousta is a Gmoa im oberboarischen Landkroas Reng. Des gleichnomige Pfarrdoaf is Sitz vo da Gmoavawoitung. 
Eadkund.
Geografische Log.
Kloasta liegt in da Region Doana-Woid inmittn vom Natuapark Boarischa Woid direkt an da Bundesstroß 85 nua siem Kilometa südeastle vo da Kroasstod Reng sowia nein Kilometa südle vo Zwiesl. De Oatschoft breitet se in am weitn, sonnign Doikessl aim Fuaß vom Gsengetstoa (951 m), Wagnsonnriagl (959 m) un dem Heahnzug vom Pfoa aus.
Duach den Oat fliaßt de Rinchnacha Ohe, in de südle vom Oat de Rinchnach mündt.
Gmoagliedarung.
Es gibt 27 Gmoateile:
Es gibt de Gemarkunga Ellaboch, Kasbeag und Rinchnach.
Gschicht.
Bis zua Gmoagrindung.
Im Joahr 1011 war de Grindung vom Kloasta Rinchnach duach den hl. Gunther, am Beneditinameanch vom Kloasta Niedaoada, ois erste Siedlung vom mittlan Boarischn Woid. De Gschicht vom Oat is ent mit dem vom Kloasta vabundn. De Oaheimischn nennan eahnan Oat aa heit statt Rinchnoch oafach nua "Klousta".
Klousta is am "Gunthasteig", ana Soizstroß, gleng, de vo Zwiesl in den Beahmweg eibong is. Feiasbrünst ham 1597, 1693 und 1799 gwüt. Zasteat und plündat worn is Kloasta im Dreißgjaarign Kriag 1641 duach de Schweden, im Spanischn Eabfoigekriag 1703 duach de Eastareicha und 1742 bis 1744 im Eastareichischn Erbfoigekriag duach eastareichische Truppn vom Genaroi Bärnklau und de Pandurn vo Franz vo da Trenck.
Da Oast hot zum Rentamt Straubing gheat und zum Landgricht Reng vom Kuafiastntum Baiern. 1803 is de Probstei Kloasta duach de Säkularisation aafghom worn. im Joahr 1818 is de Gmoa entstandn.
Eigmeindunga.
Am 1. Januar 1972 is im Zug vo da Gmoagebietsrefoam de Eigliedarung vo de Gmoa Kasbeag und Ellaboch afoigt.
Politik.
Da Gmoarot setzt se seit da Kommunoiwoi vom 15. März 2020 wia foigt zamma:
Buagamoasta.
Bei da Buagamoastawahl 2021 isd Simone Hilz von da SPD Buagamoastarin woan.
Wappn.
"Blasonierung": " In Goid iba greanam Dreibeag zwoa schräg kreizte suibane Reithaun mit schwoaze Grief."
Wirtschoft und Infrastruktua.
Wirtschoft eischließle Land- und Foastwirtschoft.
Im Joahr 1998 hot's noch da amtlichn Statistik im produzierandn Gewerbe 257 und im Bereich Handl und Vakeah koane sozoivasicharungspflichte Bschäftigte am Oabatsoat gem. In sonstige Wirtschoftsbereich warn am Oabatsoat 79 Peasonan sozoivaschicharungspflichte bschäftigt. Soziovasicharungspflichte Bschäftigte am Wohnoat hot's insgsamt 1095. Im vaoabantn Geweabe hot's zwoa Betriebe gem, im Bauhauptgewerbe acht Betriebe. Zuadem ham im Joahr 1999 112 landwirtschoftliche Betriebe mit ana landwirtschoftle gnutztn Flächn vo 1622 ha, dovo warn 1426 ha Dauagreaflächn.
Touristisch geheat Klousta zua Arbaland Region im Mittlan Boarischn Woid und zum Tourismusvaband Ostbaiern.
Buidung.
Im Joahr 2021 gibts foigande Eirichtunga:
Persenlekeitn.
Ehrnbuaga: Antonius Hofmann (1909-2000), vo 1968 bis 1984 Bischof vo Bossa.